**Особено мнение към решение №65-МИ/03.10.19г. на ОИК-Добричка**

От: Диана Илиева Далакманска- председател, Светослав Узунов – член, Веселина Николова – член, Галина Пенчева – член, Живко Желязков – член, Мария Добрева – член, Веселин Василев – член.

Съгласно чл.148, ал.4, т.1 ИК, ОИК-Добричка е регистрирала местната коалиция като в решението си е посочила и начинът на изписването й в бюлетината / Решение №23-МИ от 15.09.19г., в сила от 19.09.19г. на ОИК-Добричка/.

С решение №61-МИ от 27.09.19г. на ОИК-Добричка, публикувано на 27.09.19г. в 17:44 часа, ОИК е одобрила изпратените от „Демакс Ди Пи Ай“ АД графичните файлове на предпечатните образци на бюлетините за община Добричка като в същите наименованието на местната коалиция е съгласно регистрацията й, а именно ГЕРБ (ЗНС).

Считаме, че корекции по вече утвърдени от ОИК бюлетини могат да бъдат извършвани само ако са налице технически грешки, които не водят до промяна в съдържанието на бюлетината. Промяната в наименованието или абревиатурата на партия или коалиция следва да се извърши в сроковете и по реда на ИК, а не с решение или писмо на ЦИК.

Считаме, че със свое Решение №1242/27.09.2019г. ЦИК дискриминира условията за регистрация на местните коалиции, тъй като не допуска същите сами да определят наименованието си в бюлетината, каквото право имат всички други партии и коалиции, регистрирани в ЦИК.

Намираме, че всички правни субекти следва да имат еднакви изборни права, разписани в ИК и ОИК не следва да налага необосновани и закъснели правила относно наименованието на местните коалиции като отхвърля заявеното от тях в Приложение №45 от изборните книжа.

Така извършената корекция е и юридически необоснована, тъй като съгласно чл.421, ал.1, т.3 и чл.422, ал.1, т.3 ИК е подробно изписано какви реквизити трябва да съдържа бюлетината за общински съветници и бюлетината за кмет, а именно „пълното или съкратено наименование на партията или коалицията, посочено в заявлението й за регистрация, или наименованието „Инициативен комитет“, като абревиатурата на партия се изписва „ПП“ , а за коалиция „КП“. По аналогия на чл.421 и 422 вр. с §2 от ДР на ИК разпоредбите за коалициите следва да се прилагат и за местните коалиции като абревиатурата им следва да е „МК“.

Не считаме, че Печатницата на БНБ или решение на ЦИК следва да са над закона или да го нарушават.

ПОДПИСИ:

1. Диана Далакманска- председател /п/
2. Светослав Узунов – член /п/
3. Веселина Николова – член /п/
4. Галина Пенчева – член /п/
5. Живко Желязков – член /п/
6. Мария Добрева – член /п/
7. Веселин Василев – член/п/